Aŭstria Marbordo

La Aŭstria Marbordo estis provinco (administra unuo) de la Aŭstria imperio kaj ekde 1867 de Aŭstrio-Hungario kaj apartenis al Cislajtio. Ĝi ekzistis de 1849 ĝis la fino de la unua mondmilito. Ĝia ĉefurbo estis Triesto. Antaŭe la teritorio ekde la subiro de la napoleonaj reĝlandoj en 1813 respektive ekde la Viena Kongreso de 1815 jam apartenis al la Aŭstria imperio kaj ĝis 1849 estis parto de aŭstra reĝlando Ilirio.

eta|La Aŭstria Marbordo en 1914
En diverslingvaj partoj de la imperio ĝi havis jenan nomojn:
 Germana lingvo: Küstenland, ekster Aŭstrio: Österreichisches Küstenland
 Hungara lingvo: Tengermellék
 Itala lingvo: Litorale austriaco
 Kroata lingvo: Austrijsko primorje
 Slovena lingvo: Avstrijsko primorje (la nomo restas en la nuna slovenia provinco Primorska)

La provinco havis areon de ĉirkaŭ 8.000 km² kaj 900.000 loĝantojn; ĉirkaŭ du kvinonoj estis italoj, triono slovenoj, kvinono kroatoj kaj dekono aŭstroj. Ĝi konsistis el tri partoj:
 princa graflando Gorica kaj Gradiška
 urbo Triesto
 Istrio

En 1918 la Marbordon ricevis Italio. Post la Dua Mondmilito ĝin ricevis Jugoslavio, nur Triesto kaj Gorizia restis italaj.

Kategorio:Geografio de Aŭstrio-Hungario
Marbordo
Kategorio:Historio de Italio
Kategorio:Historio de Slovenio
Kategorio:Historio de Kroatio
Kategorio:Administraj unuoj fonditaj en 1813
Kategorio:Administraj unuoj malfonditaj en 1919